cyanic-selkie/wikianc huggingface dataset:
Mount Erebus
Geologi og vulkanologi
Lavastraumar av meir viskøs fonotefritt og trakytt kom med utbrot etter basanitten. Den øvre sida av Mount Erebus er dominert av bratte senkingar (~30°) lavastraumar av tefrittisk fonolitt med store straumbardar. Eit kjenneleg brot i hellinga, ved kring 3200 moh, er spor etter eit topplatå med ein kaldera som er mindre enn 100 000 år gammal. Kalderaen på sjølve toppen er fylt med noko tefrittisk fonolitt og fonolitt. I midten av kalderaen er det ei lita, men bratt kjegle som hovudsakleg består av oppløyste lavabomber og ei stor avsetjing av anordoklase-krystallar kjend som Erebus-krystallar. Det er i denne kjegla at den aktive lavasjøen kontinuerleg skil ut gass.
Forskarar brukte meir enn tre månader i 2007-2008 på å setje opp ei rekkje seismometer kring Mount Erebus for å lytte til energibølgjer skapt av små, kontrollerte eksplosjonar frå eksplosiv dei grov ned langs flankane og i ring rundt instrumenta. Seismometer måler og registrerer styrken og energi i underjorda, eller seismiske bølgjer. Ved å studere dei refrakterte og reflekterte seismiske bølgjene, kan forskarar prøve å kartleggje det indre av vulkanen, på likande vis som CT-skanning og røntgenfotografering.
Flyulukke
Air New Zealand Flight 901 skulle på ein rundtur frå Auckland Airport i New Zealand til Antarktis og attende med ein stopp ved Christchurch Airport for å fylle drivstoff på veg attende til Auckland. Air New Zealand dreiv ei rundflygingsteneste til Antarktis med ein McDonnell Douglas DC-10-30 og starta drifta i februar 1977. Flyet styrta i Mount Erebus i snømyrkre den 28. november 1979, og alle dei 257 ombord omkom. Air New Zealand stoppa tenesta etter denne styrten.
Om sommaren i Antarktis kan ein under snøsmeltinga frå fjellsida av Mount Erebus stundom sjå skrap frå styrten kome opp av snøflata.
Naro-Fominsk
Naro-Fominsk (russisk На́ро-Фоми́нск) er ein by i Moskva oblast i Russland med om lag 70 000 innbyggjarar. Han ligg 70 km sørvest for Moskva, ved elva Nara. Moskva – Kiev-banen går gjennom byen.
Busetnaden vart først nemnt i krøniker i 1339, medan han var under styret til Ivan Kalita. Den noverande byen Naro-Fominsk vart grunnlagt som ein urbanliknande busetnad då landsbyane Fominskoje og Malaja Nara vart slått saman i 1925. Bystatus fekk han i 1926. Byen vart sterkt øydelagd under den andre verdskrigen, etter at tyske styrkar øydela 687 bygningar og ein tekstilfabrikk.
Baby, I Love Your Way
«Baby, I Love Your Way» er ein song skriven og framført av den engelske songaren Peter Frampton. Han kom ut i september 1975 og vart først gjeven ut på Frampton-albumet Frampton i 1975. Songen glir over frå det førre sporet, «Nassau», på albumet.
Eit konsertopptak av songen vart gjeve ut på albumet Frampton Comes Alive! i 1976, og ein singel vart gjeven ut frå dette albumet. Singelen vart populær og nådde 12. plassen på den amerikanske Billboard Hot 100-lista. Singelen nådde òg tredjeplassen i Canada.
Innhald
7"-singel – United States (1975)
7"-singel – USA (1976)
Will to Power-versjonen
I 1987 spelte det amerikanske dance-pop-bandet Will to Power inn Baby, I Love Your Way/Freebird Medley (Free Baby). Songen kombinerer element frå dei rockesongane «Baby, I Love Your Way» og det amerikanske Southern rock-bandet Lynyrd Skynyrd sin song «Free Bird», som vart ein hit i 1975. Will to Power sin medley nytta ein meir syntetisk danserytme (i staden for den balladeprega stilen på dei to originale songane). Han låg ei veke på toppen av Hot 100-lista i USA den 3. desember 1988. Songen nådde òg andreplassen på Billboard adult contemporary-lista.
I mars og april 2009 køyrde VH1 ei nedteljing av dei 100 beste «one hit wonder»-artistane i 1980-åra. Denne versjonen vart då rangert på 97. plassen på lista, trass i at dei fekk ein ny hit i 1991 med ein versjon av 10cc-hitten «I'm Not in Love.»
Big Mountain-versjonen
Songen vart spelt inn av det amerikanske reggae/popbandet Big Mountain i 1994, og denne nådde sjetteplassen på Billboard Hot 100-lista og andreplassen på UK Singles Chart (bak «Love is All Around» av Wet Wet Wet). Versjonen deira vart ein hit verda over og nådde topp 10 i mange land i Europa. Versjonen finst på filmmusikkalbumet til Reality Bites frå 1994.
Musikkvideoen vart regissert av Matti Leshem og først send i april 1994.
Innhald
CD-singel – Europa (1994)
John McEuen
John McEuen er ein USA-amerikansk musikar og originalt medlem i Nitty Gritty Dirt Band.
McEuen byrja ås pele fele og mandolin i 1960-åra. Han var med å skipe Nitty Gritty Dirt Band i 1966 og var medlem i dette bandet fram til han gav seg i 1986, då han satsa på ein solokarriere. Frå 1991 til 1997 gav han ut fire album. Han har òg laga musikk for film og fjernsyn, og vore gjesteartist på album for andre artistar, mellom anna fem album med Michael Martin Murphey. Han kom attende til The Dirt Band i 2001, før han igjen slutta i 2017.
Samarbeid
Somme av artistane McEuen har spelt med er mellom andre: David Bromberg, Dolly Parton, Steve Martin, Willie Nelson, Bill Wyman, Loretta Lynn, Johnny Cash, June Carter, Jerry Garcia, Phish, Jerry Jeff Walker, Kevin Nealon, Les Dudek, Alison Krauss, Jackson Browne, Bill Cosby, Steven Wright, Tommy Lee Jones, Sissy Spacek, Linda Ronstadt, Eric Andersen, Leon Russell, Little Richard, Maybelle Carter, Levon Helm, Kris Kristofferson, Bob Dylan, Kenny Rogers, Steve Vai, Doc Watson, Jimmy Buffett, The Smothers Brothers, Rowan & Martin, Mary Chapin Carpenter, Alan Arkin, Bobby Sherman, Deanna Carter, Jose Feliciano, Allman Brothers, John Denver, Roy Acuff, Earl Scruggs, Jack Benny, Glen Campbell, Steve Goodman, Waylon Jennings, Robin Williams, Little River Band, The Band, Marshall Tucker Band, Big Head Todd and the Monsters, Doobie Brothers, Andy Williams, Merle Travis, Vassar Clements, Dizzy Gillespie, The Osmond Brothers, Everly Brothers, Crystal Gayle, Gary Morris, Doug Kershaw, Michael Martin Murphey, The Doors, Donovan, Lee Marvin, Ramblin’ Jack Elliot, David Amram, Arlo Guthrie, America, Bill Monroe, Asleep at the Wheel, Aerosmith, Chris Thile, Mark O’Connor, Lyle Lovett, Gary Busey, Tom Petty, The Great Gonzo og Paul Williams.
Arif Mardin
Arif Mardin var ein tyrkisk-amerikansk musikkprodusent, som arbeidde med fleire hundre artistar innan fleire stilartar som jazz, rock, soul, disco og country. Han arbeidde ved Atlantic Records i over 30 år, både som assistent, produsent, arrangør og visepresident, før han flytta til EMI og var visepresident og administrerande direktør for Manhattan Records. Han samarbeidde med artistar som Queen, The Bee Gees, Anita Baker, Aretha Franklin, Bette Midler, Laura Branigan, Chaka Khan, Scritti Politti, Phil Collins, Daniel Rodriguez, Norah Jones, Richard Marx, Culture Club og Jewel. Mardin fekk 11 Grammyprisar.
Karriere
Mardin byrja karrieren sin i Atlantic Records i 1963 som assistent for Nesuhi Ertegün. Nesuhi kom òg frå tyrkia og var bror til Ahmet Ertegün, som var med å starte Atlantic og ein jazz-entusiast dei møtte på Newport Jazz Festival. Mardin steig raskt i gradene og vart studio-manager, husprodusent og arrangør selskapet. I 1969 vart han visedirektør. Han arbeidde tett på mange prosjekt med Ertegün og Jerry Wexler, i tillegg til lydteknikar Tom Dowd. Dei tre legendene (Dowd, Mardin og Wexler) var ansvarlege for «Atlantic-lyden». Arif Mardin trekte seg attende frå Atlantic Records i mai 2001 og starta opp att selskapet sitt Manhattan Records. Han hadde heile vegen band til den tyrkiske musikkindustrien.
Han har produsert mange hit-artistar, som Margie Joseph, Thereza Bazar, The Rascals, Carly Simon, Petula Clark, Bette Midler, Barbra Streisand, Bee Gees, Diana Ross, Queen, Patti Labelle, Aretha Franklin, Lulu, Anita Baker, Judy Collins, Phil Collins, Scritti Politti, Culture Club, Roberta Flack, Average White Band, Hall & Oates, Donny Hathaway, Jeffrey Osborne, Norah Jones, Daniel Rodriguez, Chaka Khan, George Benson, Melissa Manchester, Side Show, The Manhattan Transfer, Modern Jazz Quartet, Willie Nelson, John Prine, Leo Sayer, Dusty Springfield, David Bowie, Raul Midón, Mamas Pride, Jewel og Ringo Starr.
Då Mardin produserte Bee Gees-albumet Main Course i 1975 og songen «Nights on Broadway» oppdaga han den særeigne falsetten til Barry Gibb, som vart eit kjent varemerke for bandet i discotida.
Mardin laga to soloalbum: Glass Onion i 1970 og Journey i 1975. På Journey var han komponist og arrangør, men han spelte òg elektrisk piano og perkusjon, og vart akkompagnert av mange jazzstjerner (Randy and Michael Brecker, Joe Farrell, Gary Burton, Ron Carter, Steve Gadd, Billy Cobham og mange fleire). Mardin komponerte, arrangerte, dirigerte og produserte The Prophet, ei tolking av The Prophet av Kahlil Gibran, i 1974, med Richard Harris.
I karrieren sin på meir enn 40 år, samla han over 40 gull- og platinaplater, over 15 Grammy-nominasjonar og 12 Grammyprisar. I 1990 vart Arif Mardin innlema i National Academy of Recording Arts and Sciences Hall of Fame.
Mardin døydde i heimen sin i New York den 25. juni 2006 etter å ha kjempa mot bukspyttkjertelkreft i lengre tid. Lekamen hans vart flytta til Tyrkia og gravlagd i Üsküdar i Istanbul den 5. juli 2006.
Mount Terror
Mount Terror er ein stor skjoldvulkan som utgjer den austlege delen av Ross Island i Antarktis. Han består av mange sinderkjegler og kuplar som sida og er stort sett dekt av snø og is. Det er den nest største av i alt fire vulkanar som utgjer Ross Island og vert noko overskugga av den større naboen, Mount Erebus, 30 km lenger aust. Mt. Terror vart namngjeve i 1841 av sir James Clark Ross etter det andre ksipet hans HMS «Terror». Kapteinen på Terror var Francis Rawdon Moira Crozier som var ein nær ven av Ross.
Toppen av vulkanen er ikkje studert, men det har dei lågare områda og ein har funne at alderen på bergartane her er mellom 820 000 til 1,75 millionar år gamle. Mount Terror har ikkje vist teikn til vulkansk aktivitet som er nyare enn det.
Den første stiginga av Mt. Terror vart gjort av ei gruppe frå New Zealand i 1959.
Terror Point, like nedanfor Mt. Terror, er den austlege grensa for Fog Bay, 6 km vest-nordvest for Cape MacKay på Ross Island. Namnet vart først nytta av medlemmar av Discovery-ekspedisjonen, 1901–04, og vart visstnok gjeve i samband med Mt. Terror som ligg oppom dette neste i nordaust.
Terror Saddle er eit av tre markante snøskard på Ross Island, ca. 1600 m mellom Mount Terra Nova og Mount Terror. Det vart namngjeve i samband med Mount Terror, som har ei høgd på 3262 moh aust for dette skardet.
Terrorbreen er ein stor isbre mellom Mount Terra Nova og Mount Terror på Ross Island, som flyt sørover og ut i Windless Bight. Det fekk dette namnet av A.J. Heine i New Zealand Geological Survey Antarctic Expedition (NZGSAE), 1962–63. på grunn av tilknytinga til Mount Terror.
Pomona Plateau
Pomona Plateau er eit isdekt platå, over 300 moh, strekkjer seg mellom Sandefjord Peaks og Deacon Hill vest på Coronation Island i Sør-Orknøyane. Det vart namngjeve av UK Antarctic Place-Names Committee (UK-APC) etter ei kartlegging av Falkland Islands Dependencies Survey (FIDS) i 1948–50. Namnet finst i ei anna form på eit kart av James Weddell i 1822. Han var ikkje klar over at Coronation Island alt var oppdaga av kaptein Nathaniel Palmer og kaptein George Powell og gav på den tida øya namnet «Pomona» eller «Fastlandet» etter øya nord i Orknøyane. Dette namnet vart publisert av Weddell i 1825, men overlevde ikkje, og vart sidan nytta om dette platået i staden.
Sheppard Crater
Sheppard Crater er eit særeige, nedbrote krater med ei høgd på opp mot 200 met kring 1,3 km aust for Castle Rock på Hut Point Peninsula på Ross Island. Det vart namngjeve i 2000 av New Zealand Geographic Board (NZGB) etter Deirdre Jeanette Sheppard, som ein sesong ved Vanda-stasjonen.
Visp til slagverk
Visp er eit alternativ til trommestikker når ein speler slagverk. Dei har mjuke strenger som gjv eit meir dempa lydbilde enn trommestikker eller køller.
Vispane består av fleire tynne strenger av metall eller plast, medan handtaket ofte er av tre eller aluminium. Nokre vispar er uttrekkbare, slik at det er mogleg å trekka vispen inn i handtaket. Dette verner den relativt skjøre vispen beskyttet når han ikkje er i bruk.
For å spela med vispar, utfører ein ofte ei sirkelrørsle på trommeskinnet med den ene vispen for å få ein jamn suselyd, medan ein speler slag på trommen med den andre vispen. Visp blir ofte brukt i jazz- og janitsjarmusikk.
Side Crater
Side Crater er eit nesten sirkelforma krater (ca. 3700 moh) ved toppen av Mount Erebus sørvest på kraterkanten. Det har fått dette namnet fordi det ligg på sida av hovudkrateret til Mount Erebus.
Pyroksenitt
Pyroksenitt er ein magmatisk bergart eller djupbergart som hovudsakleg består av mineral frå pyroksengruppa, som augitt og diopsid, hypersten, bronsitt eller enstatitt. Dei er klassifiserte som klinopyroksenittar, ortiopyroksenittar og websterittar, som inneheld begge pyroksenittane. Dei er nært knytte til hornblendittane, som hovudsakleg består av hornblende og andre amfibolar.
Zollikon
Zollikon er ein kommune i distriktet Meilen i kantonen Zürich i Sveits. Kommunen har innbyggjarar  og eit areal på. Kommunesenteret ligg 473 meter over havet.
Zollikon ligg 5 km søraust for byen Zürich i regionen Pfannenstiel.
Wilhelm Henrik Klerck
Wilhelm Henrik Klerck var ein norsk handelsmann og stortingsrepresentant til det første ordentlege storting i 1815.
Han var handelsmann på Kalvik i Hammerfest i 1809 og i 1812 kjøpte han handelsplassen Bossekop i Alta. Klerck var distriktssjef for kystvernet og var med på å forsvare Hammerfest i 1809 og 1810. Han var gift med Dorthea Marie Møller Pedersen frå Kvæfjord.
Klerck vart vald inn på stortinget i 1815–1817 som 3. representant for Finmarkens amt. Han var òg 1. suppleant i 1827.
Penola Island
Penola Island er ei lita øy i Sherratt Bay som ligg like utanfor sørkysten av King George Island i Sør-Shetlandsøyane. Ho vart kartlagd i 1937 av mannskap på RSS «Discovery II» under DI og kalla opp etter «Penola», eit skip under British Graham Land Expedition (BGLE) som støtta «Discovery II» i søk etter eit lag som låg fast på King George Island i januar 1937.
Tengiz Sulakvelidze
Tengis Sulakvelidze er ein georgisk tidlegare fotballspelar som spelte 55 landskampar for Sovjetunionen og vann cupvinnarcupen 1981 med Dinamo Tbilisi. Han var høgreback.
Klubbspel
Sulakvelidze var 1974-78 aktiv i Torpedo Kutaissi. I 1978 flytta han over til Dinamo Tbilisi. Året etter avgjorde han den sovjetiske cupfinalen mot Dynamo Moskva, då han som Dinamo sin sjuande eksekutør sette si straffe i mål. Same året vann Dinamo Tbilisi dobbeltsiger då laget også gjekk til topps i seriemeisterskapen i Sovjetunionen. Våren 1981 slo Dinamo ut West Ham United og der etter Feyenoord på sin veg til finalen i cupvinnarcupen. Den 13. mai 1981 sikra Tbilisi-laget seg turneringspokalen med 2-1 over Carl Zeiss Jena framfor 4 750 tilskodar på Rheinstadon i Düsseldorf. Sulakvelidze la eigenleg opp i 1988, men spelte i 1989 14 kampar for det svenske nivå 2-laget IFK Holmsund.
Landslagsspel
Våren 1980 fekk Sulakvelidze sin debut på det sovjetiske landslaget. Same sommaren var han med då Sovjetunionen vann bronsemedaljen i OL-turneringa. Sidan deltok han i 1982 ved verdsmeisterskapen i Spania, der det sovjetiske laget tok seg til mellomspelet. Sulakvelidze skåra to landslagsmål, det siste då han i september 1986 fastsette sluttresultatet til 1-1 i EM-kvalifiseringskampen mot Island i Reykjavik. I juni 1988 deltok han i dei to fyrste kampane til Sovjetunionen under europameisterskapen. Han vart så vraka og fekk såleis ikkje spele EM-finalen mot Nederland, ein kamp som enda med tap 0-2. Etter 55 kampar var Sulakvelidze ferdigspelt på landslaget.
Giovanni Battista Beccaria
Giovanni Battista Beccaria var ein italiensk fysikar, fødd i Mondovì. Han var medlem av den religiøse ordenen til Dei fromme skulane frå 1732, der han studerte, og seinare underviste i, grammatikk og retorikk. Samstundes lærte han seg matematikk.
Han vart professor i eksperimentell fysikk, først ved Universitetet i Palermo, så Universitetet La Sapienza i Roma og fekk deretter ei liknande stilling ved Torino i 1748. Han underviste sidan fyrstesøner av Chablais- og Carignan-ættene, og budde sidan i Torino. I mai 1755 fekk «fellow»-medlemskap i Royal Society i London, og publiserte fleire artiklar om elektrisitet i Philosophical Transactions of the Royal Society.
Beccaria gjorde mykje, både gjennom eksperiment og framstillingar, for å spreie kunnskapen om den elektriske forskinga til Benjamin Franklin og andre.
Spekepølse
Spekepølse er eit kjøtprodukt som er framstilt ved at ein fermenterer og røyker kverna kjøt eller innmat tilsett flesk/spekk, salt, sukker og krydder. Den finst i ymse typar som salami, fårepølse, stabburpølse og morr, laga med varierande råvarer. Pølsene er modna i ettertid og tørka i klimalager i opptil fleire månader. Produktet har relativt lang levetid grunna høgt innhald av salt, låg pH og lågt innhald av vatn.
Google Play
Google Play (tidlegare Android Market) er ei distribusjonsplattform for digitale applikasjonar for smarttelefonar, nettbrett og andre digitale eininar med Android som operativsystem. Det er òg ein nettbasert handelsstad for digitale media, utvikla og halden ved like av Google. Android Market blei lansert 22. oktober 2008 og etterfølgaren, Google Play, blei lansert 6. mars 2012.
Tenesta lèt brukarane søkje etter og laste ned musikk, magasin, bøker, filmar, fjernsynsprogram og dataprogram utgjevne gjennom Google. Brukarane kan òg kjøpe Chromebooks, bærbare PC-ar produsert av Nexus, og anna Google-tilknytt maskinvare og ulike tilbehøyr.
Per april 2019 er det fire delar av Google Play; Google Play Music, Google Play Books, Google Play Movies & TV og Google Play Games.
Applikasjonar er tilgjengelege anten gratis eller til ein pris. Dei kan lastast ned direkte til einingar som bruker operativsystemet Android. I juli 2013 hadde Google Play offisielt over 1 million applikasjonar og over 50 milliardar nedlastingar.
Norsholm
Norsholm er ein svensk tettstad i Norrköpings kommun i Östergötlands län i Östergötland. I 2005 hadde tettstaden 573 innbyggjarar. Det ligg cirka 15 kilometer sørvest for Norrköping.
Norsholm ligg ved E4 og Göta kanal. Det er ikkje mange arbeidsplassar på staden, så dei fleste pendlar til Norrköping eller Linköping.
Alexandria i Virginia
Alexandria er ein by i delstaten Virginia i USA, med om lag 160 000 ibuarar. Byen ligg på vestbreidda av elva Potomac, ikring 11 km sør om midtbyen av Washington D.C.
Til liks med andre delar av det nordlege Virginia og sentrale Maryland, er Alexandria mykje påverka av nærleiken til hovudstaden i USA. Byen er i stor grad folkesett av tilsette i det nasjonale embets- og tenesteverket, det militære, eller i eit av dei mange private selskapa som yter tenester til den USA-amerikanske staten. Forsvarsdepartementet i USA er ein av dei største sysselsetjarane i Alexandria.
Norsk vegmuseum
Norsk vegmuseum i nærleiken av Hunderfossen nord for Lillehammer, granne til moroparken Hunderfossen Familiepark, er eit museum med nasjonalt ansvar for den norske soga om vegane og vegtrafikken. Museet er eigd og drive av Vegdirektoratet, og har ei stor samling av maskinar, bilar, motorsyklar og anna, jamvel bygningar og bruer, som har hatt med vegar og vegtrafikk i dei ulike tidsbolkane å gjere. Til dømes vert det gjort greie for norsk fjellsprengingssoge i ein over to hundre meter lang fjelltunnel. I tillegg til innandørsutstillingane, som dekkjer eit areal på fleire tusen rutemeter, er det eit stort friluftsmuseum. Museet er såleis eit av dei største teknisk-industrielle musea i Noreg.
Museet vart skipa i 1992.
Statens vegvesen og ansvaret for kulturminna
Statens vegvesen har eit eige ansvar for å take vare på eigne kulturminne, som til dømes gamle vegar og bruer. Vegkulturminna synar utviklinga i teknologien på dei ulike fagområda. Difor er det lagt til Statens vegvesen å syte for at denne soga vert tilgjengeleg for for etterslektene. Dette gjeld altså ikkje berre kulturminne som kan flyttast på og inngå i samlingar, men òg kulturminne som kan eller må takast vare på der dei allereie ligg. Ein eigen Nasjonal verneplan for veger, bruer og vegrelaterte kulturminner er utarbeidd for dette, og i kvar region er det ein kulturminnekoordinator som skal fylgje opp dette arbeidet.
Nordidactica - Journal of humanities and social science education
Nordidactica - Journal of humanities and social science education er eit nordisk vitskapleg tidsskrift for fagdidaktikk i fag som historie, samfunnsfag, religionsfag og geografi. Eigar og utgjevar av tidsskriftet er Karlstads Universitet, med fleire andre universitet og høgskular i Finland, Sverige, Danmark og Noreg som støttespelarar. Tidsskriftet publiserer fyrst og fremst på svensk, norsk eller dansk, men publiserer ogso faglege arbeid på engelsk for dei som ikkje kan skriva på desse språka.
Tidskriftet har fire redaktørar - to vitskaplege redaktørar, ein teknisk og ein administrativ redaktør. Dei to siste er frå Karlstads Universitet, dei to fyrste går "på omgang" mellom institusjonar i Norden. I 2019 og 2020 er dei ved Noregs Teknisk-Naturvitskaplege Universitet (NTNU) i Trondheim.
Porpoise Subglacial Highlands
Porpoise Subglacial Highlands er ei gruppe subglasiale høgland vest for Astrolabe Subglacial Basin, aust i Wilkes Land. Området vart skissert av Scott Polar Research Institute (SPRI)-National Science Foundation (NSF)-Det tekniske universitetet i Danmark (TUD) sitt radioekkolyd-prosjekt, 1967-79 og kalla opp etter «Porpoise» (løytnant C. Ringgold i USN), eit av skipa nytta under United States Exploring Expedition, 1838-42 (løytnant Charles Wilkes, USN).
Milazzo
Milazzo (siciliansk Milazzu, latinsk Mylae) er ein by og ein kommune i provinsen Messina på Sicilia i Italia.
Opphavleg var han ein gresk by, og frå 36 fvt. anerkjend som ein romersk civitas. I dag er Milazzo er ein turistdestinasjon og eit flott utgangspunkt for Dei eoliske øyane, Nebrodiparken og Tindari. Det er mange spor etter den antikke historia til byen.
Det er planar om å få borga, festningsbyen og den gamle landsbyen inn på verdsarvlista til UNESCO. Neset Capo Milazzo er i dag eit marint reservat.
Silikat
Silikatmineral er den mest utbreidde gruppa mineral i jordskorpa. Silisiumdioksid, silika (SiO2), utgjer vektmessig omkring 60 % av skorpa, anten i fri form (vesentleg som kvarts) eller i bunden form som silikat. Dei aller fleste magmatiske og metamorfe bergartar og mange sedimentære bergartar (med unntak av karbonatbergartane) består for ein vesentleg del av silikat og kvarts.
Nesosilikat eller ortosilikat
Nesosilikat (frå gresk νησος nēsos, øy), eller ortosilikat, har isolerte [SiO4]4− tetraeder som er knytt saman berre av kation i mellomromma. Kvote O/Si er ≥4
Sorosilikat
Kvote O/Si er 3,5
Syklosilikat
Kvote O/Si er 3
Fylosilikat
Kvote O/(Si+Al) er 2,5 (når Al er sentralatom)
Tektosilikat
Kvote O/(Si+Al) er 2 (når Al er sentralatom)
Arlington
Arlington kan visa til fleire stader:
Laila Marie Reiertsen
Laila Marie Reiertsen er ein norsk politikar frå Framstegspartiet. Ho vart vald inn på Stortinget i 2005 som vararepresentant nr. 3 for Hordaland og i 2009 som representant nr. 15 for Hordaland. Reiertsen var vararepresentant nr. 1 for Hordaland i 2013-2017 og vararepresentant nr. 2 i perioden 2017-2021. Ho møtte fast som representant for Gjermund Hagesæter 19. juni 2015-20. desember 2016.
Reiertsen har ein bachelorgrad frå Betanien diakonale høgskole som sjukepleiar, og har studert filosofi og leiing ved NKI og NLA Høgskolen. Frå 1995 har ho jobba som sjukepleiar og seinare som leiar fram til 2009 få ho vart medlem i Stortingets arbeids- og sosialkomité og varamedlem i Valkomiteen.
Ali Mohamed Shein
Ali Mohamed Shein er ein tanzaniansk politikar som har vore president på Zanzibar sidan 2010, og var visepresident i Tanzania før det frå 2001 til 2010. Han har utdanning frå Universitetet i Odessa i Sovjetunionen (i dag Ukraina) og ein doktorgrad i medisin frå Newcastle University Medical School i Storbritannia. Shein er den fyrste presidenten på Zanzibar som kjem frå Pemba og ikkje Unguja.
Det finsk-samiske urspråket
Det finsk-samiske urspråket (finsk varhaiskantasuomi) er ur-austersjøfinsk og ursamisk sitt felles urspråk. Ur-austersjøfinsk vart seinare utvikla til dei noverande austersjøfinske språka, og ursamisk til dei ulike samiske språka. Vokalsystemet i det finsk-samiske urspråket er best bevart i dei austersjøfinske språka, mens konsonantsystemet i det finsk-samiske urspråket er best bevart i dei ulike samiske språka. Kunnskapen vi har om det finsk-samiske urspråket har vi frå den historisk-samanliknande språkforskinga. Eksistensen av dette urspråket er omstridd, ei alternativ hypotese er at både ursamisk og uraustersjøfinsk i lag med mordvinsk går direkte attende til eit felles vesturalsk urspråk, ei anna er at desse to urspråka kvar for seg går attende til ururalsk.
Finsk-samisk vs. finsk-samisk-mordvinsk urspråk
På 1990-talet argumenterte m.a. Tapani Salminen for ein modell utan gruppering av dei 7 uralske språkgreinene, og dermed verken finsk-samiske eller finsk-samisk-mordvinske urspråk, men dette synet har ikkje slått gjennom.
Dei siste to tiåra har gjeve ny innsikt i uralsk språkhistorie, og det er ikkje umogleg at eitt av resultata av denne nye innsikta vil føre til at hypotesen om eit finsk-samisk urspråk utan mordvinsk.
Lydsystem
For det finsk-samiske urspråket er det mogleg å rekonstruere følgjande lydsystem.
Second Crater
Second Crater er eit krater i Arrival Heights, 0,6 nautiske mil (1,1 km) nordaust for First Crater på Hut Point Peninsula på Ross Island. Det vart namngjeve av Frank Debenham i 1912 under kartlegginga hans av Hut Point Peninsula i løpet av Terra Nova-ekspedisjonen, 1910-13.
Det finsk-samiske urspråket
Grammatikk
For det finsk-samiske urspråket er det rekonstruert følgjande seks kasus:
Genitiv har vorte brukt også som dativ (for å uttrykke indirekte objekt). Sannsynlegvis har objektet vorte uttrykt både med akkusativ og med eit separat partitivt kasus, evt. med ablativ. Denne kasusvekslinga finst både i austersjøfinsk og i mordvinsk, og det er restar av henne også i fleire samiske språk.
Det har vore tre numerus:
Possessivformene har uttrykt numerus for både eigar og eigd.
Slaget ved Milazzo i 1718
Slaget ved Milazzo vart utkjempa den 15. oktober 1718 nær byen Milazzo på Sicilia i Italia mellom Spania og Austerrike som ein del av kvadrupelalliansekrigen.
Bakgrunn
Kong Filip V av Spania var frustrert etter tapa av dei italienske områda sine etter den spanske arvefølgjekrigen og hadde invadert Sardinia, som no tilhøyrte Austerrike i august 1717 og Sicilia, som hadde vorte gjeve til hertugen av Savoie, i juli 1718.
Han tok nytta maktvakuumet som oppstod i Frankrike etter at Ludvig XIV døydde, og det at Austerrike var oppteken med den austerriksk-tyrkiske krigen 1716-1718. Den 21. juli 1718 enda derimot krigen mot Tyrkia med freden i Passarowitz og den 2. august førte dette til at kvadrupelalliansen mot Spania vart oppretta, mellom Austerrike, Storbritannia, Dei sameinte Nederlanda og Frankrike.
Kizahashi-hama
Kizahashi-hama er ei strand ved neset Osen på Skarvsnes, på kysten av Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Namnet «Kizahashi-hama» (Trappestranda) vart gjeve av JARE i 1972.
Slaget ved Milazzo i 1718
Bakgrunn
Samstundes hadde 30 000 spanjolar under markien av Lede teke heile øya, utanom området kring Messina, som vart kringsett 18. juli.
Den 11. august gjekk ein britisk flåte under Sir George Byng til åtak og øydela den spanske flåten utan ei krigserklæring i Slaget ved Kapp Passaro. Den 13. oktober sette denne flåten i land ein austerriksk armé, samla ved Napoli av den austerrikske statthaldaren grev Wirich Philipp von Daun nær Milazzo, for å heve kringsetjinga til dei spanske styrkane. Dette førte til slaget den 15. oktober.
Slaget
Austerrikarane gjekk til åtak særs tidleg om morgonen, og overraska spanjolane. Dei to spanske dragonregimenta (Batavia og Lusitania) stoppa åtaket, slik at resten av den spanske armeen fekk tid til å kome i stilling. Begge regimenta vart desimert, men ofringa deira gav Lede høvet til å gjere eit motåtak. Austerrikarane vart pressa attende og spanjolane jaga den flyktande armeen, og påførte dei store tap.
Austerrikarane tapte 1500 mann og 300 vart tekne til fange. Spanjolane mista òg 1500 mann og 200 vart tekne til fangar. Messina vart erobra av spanjolane, men marki de Lede nytta ikkje høvet til å drive austerrikarane fullstendig bort frå øya, og gav dei eit bruhovud kring Milazzo. Dette bruhovudet og den overlegne makta til sjøs etter slaget ved Kapp Passaro, gav austerrikarane høvet til å sende fleire soldatar året etter, noko som førte til slaget ved Francavilla.
Kjelder
''
Chris Darrow
Christopher Lloyd Darrow var ein USA-amerikansk multi-instrumentalist og songar-låtskrivar. Han vart rekna som ein pioner innan countryrock seint i 1960-åra og spelte med fleire grupper, som Kaleidoscope og Nitty Gritty Dirt Band.
Prentice Plateau
Prentice Plateau er eit isdekt platå utanom somme svaberg. Det vart namngjeve av Advisory Committee on Antarctic Names (US-ACAN) (2004) etter Michael L. Prentice ved Department of Earth Sciences ved University of New Hampshire i Durham i New Hampshire. Han var i United States Antarctic Program (USAP) i 15 år frå kring 1983, og arbeidde mellom anna i McMurdo Dry Valleys.
Trowbridge Island
Trowbridge Island er ei øy som ligg 2 nautiske mil (3,7 km) nordvest for Cape Melville i Destruction Bay, utanfor austkysten av King George Island i Sør-Shetlandsøyane. Ho vart namngjeven av United Kingdom Antarctic Place-Names Committee (UK-APC) i 1960 etter selfangarskuta «Lady Trowbridge» (kaptein Richard Sherratt) frå Liverpool, som forliste utanfor Cape Melville den 25. desember 1820.
Norsjö
Norsjö er ein svensk tettstad i Västerbottens län i Västerbotten. Det er administrasjonssenter i Norsjö kommun og i 2005 hadde tettstaden 2 085 innbyggjarar.
Nesland kyrkje
Nesland kyrkje er ei langkyrkje frå 1847 som står i Vinje kommune i Telemark. Ho er reist etter typeteikningar av Hans Ditlev Franciscus von Linstow.
Kyrkja vart restaurert i 1927 og er dekorert av rosemålaren Øystein Vesaas. Dagfin Werenskiold har skore antemensalen. Stilen er empirisk og typeteikningane er dei same som Grunge kyrkje sine.
Norsjö
Kjelder
Norsjö
Topping Cone
Topping Cone er ei eksponert vulkankjegle nær Cape Crozier, 1,75 nautiske mil (3,2 km) nordvest for toppen av The Knoll aust på Ross Island. Det vart namngjeve av New Zealand Antarctic Place-Names Committee (NZ-APC) etter W.W. Topping, ein geolog på Victoria University of Wellington Antarctic Expedition (VUWAE) som utforska kjegla i 1969-70.
Naja annulata
Naja annulata (tidlegare Boulengerina annulata), på engelsk kjend som banded water cobra eller ringed water cobra, er ein vasskobraart frå Vest- og Sentral-Afrika. Han er ein av to artar av vasskobra (Naja) i verda, den andre er Kongo-vasskobra eller Naja christyi.
Tartar Island
Tartar Island er ei øy som ligg 0,5 nautiske mil (0,9 km) nordvest for Round Point, utanfor nordkysten av King George Island i Sør-Shetlandsøyane. Ho vart namngjeven av United Kingdom Antarctic Place-Names Committee (UK-APC) i 1960 etter selfartøyet «Tartar» (kaptein Pottinger) frå London, som vitja Sør-Shetlandsøyane i 1821-22.
Naja annulata
Skildring
Vasskobraen er ein stor, tung slange med eit kort, breitt og flatt hovud med ein utydeleg kantus (augevinkel) og eit tydeleg skilje frå nakken. Han har mellomstore mørke auge med runde pupillar. Kroppen er sylindrisk; halen er lang. Skjela er glatte og blanke, og sit i 21-23 rader ved midten av kroppen. Vaksne slangar blir i gjennomsnitt lange, men dei kan oppnå ei maksiksmallengd på. Dei glatte skjela spegler at dette er ein vasslevande art. Han kan breia ut ei smal, men likevel imponerande hette. Kroppsfargar er for det meste skinnande brune, gråbrune eller raudbrune med svarte band langs heile kroppen. Magen er svakt gul, medan halen er heilt svart.
Utbreiing og leveområde
Arten finst i delar av sentrale og vestlege Afrika, i Burundi, Kamerun, Den sentralafrikanske republikken, Den demokratiske republikken Kongo, Kongo-Brazzaville, Equatorial Guinea, Gabon, Rwanda og Cabinda-provinsen i Angola, så vel som langs dei burundiske, tanzanianske og zambiske breiddene av Tanganyikasjøen. Han er i stor grad ein vasslevande art og finst sjeldan langt borte frå vatn. Slangen finst langs innsjøar og elvar i skogkledd og godt tredekt savanneterreng der han har tilstrekkeleg ly, som oftast langs skogkledde, buska eller skogkledde breidder av innsjøar, elvar og bekkar.
Levesett
Vasskobraen gøymer seg gjerne vekk, og møter sjeldan menneske. Han er aktiv om dagen og om natta, men er vanlegvis meir aktiv om dagen. Slangen er i stor grad akvatisk, og held til mesteparten av tida i vatnet. Han er ein særs god symjar og er i stand til å bli verande under vatn i opptil 10 minutt og dykka til djupner på 25 meter. Han rører seg sakte på land, og har ein tendens til å gøyma seg blant steinar, i hol eller overhengande trerøter ved strandlinja. Han gjer òg bruk av menneskeskapte strukturar, som bruer og brygger, for å gøyma seg. Slangen er generelt ikkje aggressiv, og viss ein nærmar seg han i vatn, vil han symja raskt vekk. Møter ein han på land vil han prøve å rømma til vatnet. Om han blir trua på land, vil han reisa seg opp og spreia den smale, men framtredande hetta, og han kan kvesa høgt, men har ikkje ein tendens til å gjera nokre rørsle framover. Han vil berre bita om han blir provosert.
Slangen jaktar nesten berre på fisk. Han kan også ta froskar, padder og andre amfibium.
Gift
Gifta til denne arten er ikkje godt studert, men ein går ut frå at ho er ei farleg nervegift, som for dei fleste store giftsnokar. Giftene til vasskobraene er blitt analyserte for døyelegheit, proteolytisk aktivitet og proteininnhald. Naja annulata og Naja christyi (ein liknande art) gift innheldt i gjennomsnitt 89 % protein og hadde ikkje proteolytisk aktivitet.
Strindheim kyrkje
Strindheim kirke er ei arbeidskyrkje frå 1979 i Trondheim kommune i Sør-Trøndelag.
Byggverket er i teglstein og har 350 sitjeplassar.
Nosaby
Nosaby er ein by som ligg i Kristianstads kommun, Sverige. Byen er kjend for togululukka ved jernbaneovergangen ved Nosaby kyrkje den 10. september 2004.
Koke-daira
Koke-daira er ei strand like sør for Langskallane i Fukuro-ura på Langhovde ved kysten av Dronning Maud Land. Det veks mosar på stranda over eit område på 15 gangar 30 meter. Namnet Koke-daira (japansk for «Mosestranda») vart gjeve av Den japanske antarktisekspedisjonen (JARE) i 1963 etter kartlegginga deira av området.
NM i roing 1975
Noregsmeisterskapen i roing 1975 fann stad på Jonsvatnet i Trondheim helga 13. og 14. september 1975. Kongepokalen vart tildelt brørne Frank og Alf Hansen.
Singlesculler
<br style="clear:both;" />
Dobbeltsculler
<br style="clear:both;" />
Toar utan styrmann
<br style="clear:both;" />
Firar med styrmann
<br style="clear:both;" />
Åttar
<br style="clear:both;" />
Dobbeltfirar
<br style="clear:both;" />
Hunderfossen
Hunderfossen er ein om lag sju meter høg foss i elva Gudbrandsdalslågen, på strekninga mellom Fåberg og Granrudmoen i Gudbrandsdalen i Innlandet. Fossen ligg i Lillehammer kommune, om lag 15 kilometer nord for byen Lillehammer og 3 kilometer sør for Granrudmoen.
I, I
Det vart spelt inn i April Base-studioet til Justin Vernon, i likskap med det førre albumet deira ''22, A Million.
Hunderfossen
Det er bygd ei nesten tre hundre meter lang og seksten meter høg demning over elva i samband med fossen, som saman med Ensbyfalla gjev ei fallhøgd på 46,7 meter for Hunderfossen kraftverk rett nedanfor. Forbi anlegget er det bygd ei 170 meter lang laksetrapp (fisketrapp) for å sleppe laks og anna fisk forbi. Over demninga er det lagt ein gang- og sykkelveg.
Ved dammen er det òg etablert eit utandørs visningsanlegg for oppdrett av den særlege hunder-aura. Her vert det produsert 20 000 aurer i året som vert sett ut i elva som erstatning for dei gyteplassane som vart borte på grunn av kraftutbygginga.
Interregnum
Interregnum (latin for 'mellomregjering') er tidsrommet mellom eit statsoverhovud går av eller døyr og ein etterfølgjar tek over.
Isjimbaj
Isjimbaj (russisk Ишимба́й) er ein by i republikken Basjkortostan i Russland med om lag 70 000 innbyggjarar. Han ligg mellom elva Belaja, ei sideelv til Kama og den vesle sideelva Tajruk, rundt 160 km sør for Ufa. Plasseringa er òg synt på byvåpenet.
Byen vart grunnlagd i 1932 og fekk bystatus i 1940.
Sansepolcro
Næringslivet omfattar i hovudsak landbruk, maskinindustri, samt produksjon av næringsmiddel og farmasøytika. Buitoni-pastaen har sitt opphav her, skapt av Giulia Buitoni i 1827.
Soge
Mellomalderbyen vart styrt både frå Citta' di Castello, Milano og av pavemakta. Etter eit slag i 1440 kjøpte Firenze byen for 25 000 dukatar, og Medici-ætta rådde over Borgo San Sepolcro til langt inn på 1900-talet.
Raipaskomplekset
Raipaskomplekset, tidlegare kalla Raipasformasjonen, er ei gruppe omdanna sandsteinar, leirskiferar og lavabergartar frå prekambrium, for kring 1800 millionar år sidan. Nokre av dei eldste fossila i Europa er funne her i form av stromatolittar.
Sansepolcro
Soge
Under andre verdskrigen vart byen spart for store øydeleggingar, då offiseren Tony Clarke i British Royal Horse Artillery hindra allierte bombeangrep, noko han gjorde for å berge Piero della Francesca i sitt freskomåleri Oppstoda.
Raipaskomplekset
Den øvre eininga inneheld mykje dolomittstein. Han finst dels i nokre isolerte område (vindauge) i Kvænangen, Alta og Repparfjorden, og dels i indre Finnmark, omkring Masi og frå botnen av Porsangerfjorden til Karasjok. I det nedre delen er det fleire store, men uregelmessige og fattige koparførekomstar. Dei viktigaste er Kåfjord i Alta, Repparfjord og Bidjovagge.
Sansepolcro
Soge
Målaren Piero della Francesca og matematikaren Luca Pacioli vart begge fødde i Sansepolcro.
Raipaskomplekset
Komplekset er kalla opp etter Lille-Raipas i Alta.
Samuel Bergset
Samuel Bergset var ein norsk bonde, skreddar og spelemann frå Fjelli i Stryn kommune i Sogn og Fjordane.
Bakgrunn/oppvekst
Samuel Bergset voks opp i bygda Fjelli i Stryn, i indre Nordfjord, som son av Kristen Bergset (f. Bjørnereim i Breim 25.05.1843) og Johanne Bergset (f. Lillestøl, 22.04.1852 i Hornindal). Samuel Bergset var nummer 7 av 9 sysken.
I 1910 gifta Samuel Bergset seg med Karoline Bergset (f. Svanheim, f. 04.04.1887 i Sætre, Stryn, d. 06.06.1970). Ekteparet budde på Blaksæter i Stryn. Samuel Bergset dreiv som skreddar og bureisar på Roset i Blaksetbygda.
Volketswil
Volketswil er ein kommune i distriktet Uster i kantonen Zürich i Sveits. Kommunen har innbyggjarar  og eit areal på. Kommunesenteret ligg 470 meter over havet.
Samuel Bergset
Opplæring/tradisjon
Samuel Bergset byrja å spele vanleg fele, men skifta til hardingfele rundt 1915.
Volketswil
Volketswil ligg i luftlinje 12 km rett aust for Zürich.
Samuel Bergset
Opplæring/tradisjon
Like eins med Jon Rosenlid kom Samuel Bergset i ung alder i lære hjå den aldrande og legendariske storspelemannen Magne Maurset (1824–1916). Men Samuel Bergset lærte fyrst av faren, som var frå Breim. Allereie som 14-åring var Samuel i lære hjå Gabriel Reed. Seinare gjekk han i lære hjå Anders Reed. Bergset hadde og tradisjon frå Jon Rosenlid, som han spelte mykje saman med.
Han var svært etterspurd som dansespelemann, og visstnok var han spelemann i over 300 bryllaup.
Musikalsk ettermæle
Samuel Bergset er ei viktig kjelde for Arne M. Sølvberg. I 1996 sleppte Sølvberg plata Nordfjordslåttar – i tradisjon etter Jon Rosenlid og Samuel Bergset (Grappa Musikkforlag, 1996)
Ogi-hama
Ogi-hama er ei strand inst i ei vik sør i Rumpa i den austlege delen av Lützow-Holmbukta. Det vart kartlagd av Den japanske antarktisekspedisjonen (JARE). Namnet Ogi-hama, som tyder Viftestranda, vart gjeve av JARE i 1973.
Torbjørn Orskaug
Torbjørn Orskaug er ein norsk tidlegare ishockeyspelar. Han var målvakt for Furuset Ishockey på 1980 og 1990-talet.
Einar Stavang
Einar Magnus Henriksson Stavang var ein norsk jurist og politikar, fødd i Kinn prestegjeld i Sunnfjord. Han representerte Arbeidarpartiet på Stortinget i 24 år.
Virke
Stavang, som var son til ein lærar, vart student i 1918 og cand.jur. i 1924. Han var så sakførar i Florø frå 1925 til 1946. Sidan 1946 var han sorenskrivar i Sunnfjord sorenskriveri, med bustad i Førde, til han gjekk av for aldersgrensa i 1968.
Stavang var i mellomkrigsåra varaordførar i Florø kommune i to periodar, og ordførar i 1940 og 1945–46. Hausten 1945 vart Stavang vald til stortingsrepresentant frå Sogn og Fjordane, og sidan attvald fem gongar. På Stortinget var han 1946-47 sekretær i Justiskomiteen 1946-47, perioden 1950-65 nestformann og 1965-69 formann i same komiteen.
Stavang var aktiv i Noregs Mållag, og hadde ulike tillitsverv i skipnaden.
Twin Crater
Twin Crater er eit krater med to kjegler som stig opp bak McMurdo-basen og 0,5 nautiske mil (0,9 km) vest for Crater Hill på Hut Point Peninsula på Ross Island. Dette krateret vart namngjeve Middle Crater av Frank Debenham under Terra Nova-ekspedisjonen, 1910–13, etter plassringa i høve til First Crater og Crater Hill, men dette namnet er ikkje i bruk lenger. Twin Crater, som syner til to kjegler i krateret, vart nytta så tidleg som 1971 og vart sidan det etablerte namnet på krateret.
Square End Island
Square End Island er ei lita øy 3 nautiske mil (6 km) nord-nordaust for vesttuppen av King George Island i Sør-Shetlandsøyane. Det skildrande namnet vart gjeven av mannskap på RSS «Discovery II» under DI som kartla øya i 1963.
Per-Arne Kristiansen
Per-Arne Kristiansen er ein norsk tidlegare ishockeyspelar. Han spelte for Storhamar Dragons. Kristiansen var heilt sentral ei tid då klubben etablerte seg i den norske toppserien og fram til han blei dominerande i Noreg. I alt spelte han 14 sesongar for moderklubben.
Kristiansen er også ein av ishockeyspelarane med flest landskampar for Noreg. I alt spelte han 21 offisielle OL- og VM-kampar.
Rapakivi
Rapakivi er granitt med store, ovale krystall av alkalifeltspat omgjeve av ein randsone av oligoklas. Han vart først skildra frå Finland, der betydelege område i den austlege delen av landet består av rapakivigranitt. Bergarta forvitrar lett på grunn av den porfyriske strukturen, derav namnet.
Simon Kapwepwe internasjonale lufthamn
Ndola internasjonale lufthamn (Simon Mwansa Kapwepwe International Airport) (IATA: NLA, ICAO: FLSK) er ein flyplass i Koparbeltet i det nordlege Zambia, i Ndola, nær grensa til Kongo. Den vart offisielt kalla Ndola Airport før den i 2011 fekk nytt namn etter Simon Kapwepwe, den tidlegare  visepresidenten i landet.
Ulukker
Midnatt 17. -18. september 1961 havarerte Transair Swedens DC-6B i eit skogholt få mil nord for  flyplassen Alle ombord, ei besetning på fem, alle frå Malmö, og elleve passasjerar omkom. Ulukkeårsaka vart aldri fastlslått, og det er bltt spekulert i om flyet var vorte beskutt av opprørssoldatar i Kongo, eller om det vart plassert sprengstoff om bord medan flyet stod på bakken i Léopoldville.
Horace-Bénédict de Saussure
Horace-Bénédict de Saussure var ein sveitsisk naturforskar og far til Nicolas-Théodore de Saussure.
Saussure slutta seg ikkje til nokre av dei stridande geologiske skulane, heller ikkje sette han opp noko nytt geologisk system, som ofte var vanleg der.
Barrel of Batteries
Barrel of Batteries er den første EP-en av den amerikanske indierock-gruppa The War on Drugs, utgjeve 4. mars 2008 gjennom plateselskapet Secretly Canadian.
I samband med utgjevinga gav gruppa ut gratis nedlastingar av songane i ein avgrensa periode.
Slaget ved Ypres
Slaget ved Ypres kan visa til fem ulike slag under den første verdskrigen:
Elias Skinlo
Elias Skinlo var ein norsk bonde og bygdediktar frå Breim i Gloppen kommune.
Luís de Camões
Luís Vaz de Camões (fødd 1524 eller 1525 mest truleg i Coimbra eller Lisboa; død 10. juni 1579 eller 1580 i Lisboa) var ein portugisisk forfattar, dramatikar og diktar som blir rekna som den viktigaste landet har fostra. Han er òg ein av dei første portugisiske forfattarane som skreiv verk som har fått ein plass i verdslitteraturen.
Portugal sin nasjonaldag, Dia de Portugal, de Camões e das Comunidades Portuguesas (dvs. «Portugal, Camões og det portugiske samfunnet sin dag») blir feira 10. juni, den sannsynlege dagen for Camões sin død.
Virke
Camões sin lyrikk omfattar mellom anna ekloger, oder, canzoner, redondillas og sonettar. Hovudverket er eposet Os Lusíadas (1572). I ein klassisk stil som kling av Odysseen og Æneiden og med inspirasjon frå gresk og romersk mytologi skildrar Camões her Vasco da Gama sin oppdaging av sjøvegen til India; reisa rundt Kapp det gode håp og langsmed den afrikanske austkysten til landgangen i Kozhikode. Camões knyter denne handlingsstrangen saman med ei framstilling av portugisisk historie. Ved sida av eposet og dikt er tre av forfattaren sin komediar bevarte: Anfitriões (1587), El-Rei Seleuco (1645), Filodemo (1587). Sistnemnde var mest truleg oppført i Goa i 1555.
Kvalsundskipet
Kvalsundskipet er eit såkalla myrfunn. To båtar frå jarnalderen vart funne i ei myr i Kvalsund i Herøy kommune på Sunnmøre, og det største av dei går under namnet Kvalsundskipet. Funnet vart utgrave i løpet av tre veker i juli månad 1920. Ved C-14-datering er det tidfest til 690±70 e.Kr. Båtane var knuste, lagde i myra, og dekt med eit tynt torvlag.
Kvalsundfunnet vart tolka og rekonstruert Fredrik Johannessen i samarbeid med Haakon Shetelig,som var hovedansvarlig for utgravningene. Lengda på Kvalsundskipet har vore 18 meter, breidda 3,20 meter og djupgåande 0,78 meter. Det vert sett på som ein forløpar til vikingskipa. Skipet har hatt 10 årepar. Styret har vore på høgre side og festa som på seinare vikingskip.
I 1973 vart det bygd ein rekonstruksjon av Kvalsundskipet i full storleik. Bygginga vart utført av Sigurd Bjørkedal i Bjørkedalen. Dette skipet har vore plassert ved Sunnmøre Museum. Det er no i for dårleg forfatning til brukast på sjøen.
Utifrå funnmateriala har det vore vanskeleg å fastslå om Kvalsundskipet har hatt seglføring. Det vart ikkje funne restar etter seglfeste. Dei høge stamnane gjer at det vert sett på som truleg at det var rigga for segl. Det har vore gjort forsøk med å segle det nybygde Kvalsundskipet. Det vart då rigga med eit lågt råsegl. Desse forsøka viste at skipet hadde brukbare segleigenskapar.
Den minste båten i Kvalsundfunnet, var ein færing på 9,55 meter.
Zelenogorsk i Krasnojarsk kraj
Zelenogorsk (russisk Зеленого́рск) er ein lukka by i Krasnojarsk kraj i Russland med om lag 70 000 innbyggjarar. Han var tidlegare kjent som Krasnojarsk-45 og var involvert i det sovjetiske atomprogrammet gjennom oppriking av uran.
Byen ligg på venstre bredda av elva Kan, 180 km før ho munnar ut i Jenisej i Sibir.